Miljardêr Bloomberg mik na Withuis | Netwerk24
Dit wemel van nuwelinge in Haaie se agttal
Terwyl die Haaie 'n gevestigde agterlyn gekies het wat wemel van Springbokke vir Vrydagaand se eerste Super-rugbywedstryd van die seisoen teen die Bulle op Kingspark in Durban, is daar 'n aantal nuwe gesigte tussen die voorspelers.
Michael Bloomberg, die miljardêr en voormalige burgemeester van New York, oorweeg dit om toe te tree tot die wedloop om die volgende Amerikaanse president te word.
Die 77-jarige demokraat het Donderdag die nodige dokumentasie ingedien by die federale verkiesingskommissie, wat hom nou daartoe in staat stel om geldinsamelings te organiseer vir 'n presidensiële veldtog.
Een van Bloomberg se helpers het egter gesê geen finale besluit is geneem of hy homself verkiesbaar sal stel aldan nie.
Bloomberg het daarop gesinspeel dat hy voel die Demokrate se sowat 20 kandidate is kwesbaar.
Indien hy toetree tot die presidensiële wedloop, sal Bloomberg waarskynlik moet afsien van sekere state waar potensiële opponente al reeds maande gelede begin het om stemme te werf.
Hy het wel reeds geregistreer om as kandidaat te verskyn op stembriewe in die Amerikaanse state Alabama, Arkansas en Texas.
'n Adviseur het Donderdag gesê Bloomberg wil sy naam ook op die stembriewe in Georgië en Michigan hê.